**BIZOTTSÁGI ÉS NEMZETISÉGI HATÁROZATOK**

**Szombathely Megyei Jogú Város Közgyűlése 2017. június 15-i**

**ülésére, a 10. napirend tárgyalásához**

**Szombathely Megyei Jogú Város Önkormányzata 2017. évi költségvetési rendeletének II. számú módosítása**

**194/2017 (VI.12.) GVB. sz. határozat**

A Gazdasági és Városstratégiai Bizottság a **„**Javaslat Szombathely Megyei Jogú Város Önkormányzata 2017. évi költségvetéséről szóló önkormányzati rendelet II. számú módosításának megalkotására” című előterjesztést megtárgyalta, és a rendelet-tervezetet az előterjesztésben foglaltak szerint javasolja a Közgyűlésnek elfogadásra.

**124/2017. (VI.13.) JTKB számú határozat**

A Jogi és Társadalmi Kapcsolatok Bizottsága a *„Javaslat Szombathely Megyei Jogú Város Önkormányzata 2017. évi költségvetéséről szóló önkormányzati rendelet II. számú módosításának megalkotására”* című előterjesztést megtárgyalta, és a rendelet tervezetet az alábbi módosítással javasolja a Közgyűlésnek elfogadásra:

* A rendelet 13. melléklet „Határon túli magyar egyesületek támogatása” tételsor terhére 1 millió forint kerüljön a 9. melléklet „Kulturális és Civil Alap” tételsorára.

**28/2017. (VI. 13.) BKKB számú határozat**

A Bűnmegelőzési, Közbiztonsági és Közrendvédelmi Bizottság megtárgyalta a „Javaslat Szombathely Megyei Jogú Város Önkormányzata 2017. évi költségvetéséről szóló önkormányzati rendeletének II. számú módosításának megalkotására” című előterjesztést, és azt a Közgyűlésnek elfogadásra javasolja.

**194/2017. (VI.14.) OSzB. sz. határozat**

Az Oktatási és Szociális Bizottság a „Javaslat Szombathely Megyei Jogú Város Önkormányzata 2017. évi költségvetéséről szóló önkormányzati rendelet II. számú módosításának megalkotására” című előterjesztést megtárgyalta, és a rendelet-tervezetet, valamint a határozati javaslatokat elfogadásra javasolja a Közgyűlésnek.

**29/2017. (VI.14.) ESzB. sz. határozat**

Az Egészségügyi Szakmai Bizottság a „Javaslat Szombathely Megyei Jogú Város Önkormányzata 2017. évi költségvetéséről szóló önkormányzati rendelet II. számú módosításának megalkotására” című előterjesztést megtárgyalta, a rendelet-tervezetet és a határozati javaslatokat azzal a módosítással javasolja elfogadásra a Közgyűlésnek, hogy a 21/2017. (IV.26.) ESzB. számú, a 126/2017. (IV.26.) OSzB. számú, a 130/2017. (IV.24.) GVB. számú és a 126/2017. (IV.27.) Kgy. számú határozatok figyelembe vételével, a bárányhimlő elleni védőoltási program elindításához szükséges 14 millió forint összegű forrás a következő költségvetési rendelet módosításakor kerüljön betervezésre.

**Szombathely Megyei Jogú Város Német Önkormányzata**

**Egyetértési jog gyakorlása**

**a Szombathelyi Napsugár Óvoda és a Szombathelyi Pipitér Óvoda**

**2017. évi költségvetésének II. sz. módosításához**

**NÖ 34/2017. (VI. 12.) sz. határozat**

Szombathely Megyei Jogú Város Német Önkormányzatának Képviselő-testülete megtárgyalta a Szombathelyi Napsugár Óvoda - *Sonnenstrahl Kindergarten, Steinamanger* (Szombathely, Pázmány Péter körút 26/a) és a Szombathelyi Pipitér Óvoda - *Färberkamille Kindergarten, Steinamanger* (Szombathely, Bem József u. 9/c.) 2017. évi költségvetésének módosításával kapcsolatos előterjesztést, amely a fenntartói megkeresés alapján Szombathely Megyei Jogú Város Önkormányzata 2017. évi költségvetési rendelete II. sz. módosításának részét képezi.

A Képviselő-testület az előterjesztett javaslatban foglaltak és a nemzeti köznevelésről szóló 2011. évi CXC. törvény 84. § (9) bekezdés b) pontja alapján

**egyetértését adja**

az alapító okiratuk szerint nemzetiségi nevelési-oktatási feladatot ténylegesen ellátó nevelési-oktatási intézmények 2017. évi költségvetésének módosításához.

A Képviselő-testület kéri a nemzetiségi önkormányzat elnökét, hogy az intézmények költségvetésének módosításáról szóló fenntartói megkeresés esetén gondoskodjon az egyetértési jog gyakorlásával kapcsolatos előterjesztés benyújtásáról.

A Képviselő-testület megbízza a nemzetiségi önkormányzat elnökét, hogy a határozatban foglaltakról tájékoztassa dr. Puskás Tivadar Polgármester Urat és dr. Károlyi Ákos Jegyző Urat.